Zahărul se joacă de-a v-ați ascunselea cu voi.
Ați crede că v-ar fi ușor să câștigați,
luând în considerare tot zahărul din
băuturi gazoase, înghețată, bomboane și pungile mari etichetate ca zahăr.
Oamenii își iau jumătate din zahăr
din aceste băuturi și gustări,
așadar s-ar părea că zahărul
se ascunde la vedere,
dar, ca în programul de protecție a martorilor,
cealaltă jumătate e ascunsă în locuri la care te-ai aștepta cel mai puțin.
Verificați ingredientele din ketchup, cârnatul italian,
sosul de paste, laptele de soia, băuturile sport,
crochetele de pește și untul de arahide.
Veți găsi zahăr în majoitatea acestor produse.
De fapt, veți găsi zaharuri adăugate
în 3/4 din cele 600.000 de produse
disponibile în alimentare.
Dar cum se ascunde zahărul?
Nu poți doar să verifici etichetele?
Nu e chiar așa ușor.
Întocmai cum prietenului tău Robert
i s-ar putea spune Bob, Robby, Rob, Bobby sau Roberto,
zahărul are o mulțime de nume diferite.
Și prin „multe”, nu mă refer la cinci sau șase,
încercați cincizeci și șase.
Există sirop de orez brun, malț de orz,
demerara, Cristale de Florida, muscovado,
și, bineînțeles, sirop concentrat de fructoză din porumb,
numit uneori HFCS, sau sirop de porumb.
Chiar și poreclele înșelătoare ale porumbului au porecle.
Concentratul de struguri sau mere are aceleași efecte asupra corpului
ca și cei 55 de gemeni „zaharoși” ai săi.
și chiar dacă sucul organic evaporat de trestie sună sănătos,
când se evaporă
obțineți zahăr!
Chimic vorbind, e același lucru.
Chiar mai înșelător,
când multe tipuri de zahăr adăugat
sunt folosite într-un singur tip de produse,
sunt „îngropate” într-o lungă listă de ingrediente,
deci conținutul de zahăr pare în regulă,
dar când le pui pe toate laolaltă,
zahărul ar putea fi ingredientul majoritar.
În prezent, FDA nu sugerează
o doză zilnică recomandată de zahăr,
așa că e greu de spus dacă aceste 65 grame dintr-o băutură carbogazoasă
reprezintă mult sau puțin.
Dar Organizația Mondială a Sănătății recomandă
să limităm zahărul la doar 5% din totalul de calorii
sau în jur de 25 de grame pe zi.
Deci 65 de grame e mai mult de dublul cantității.
Dar, mai exact, ce este zahărul?
Care e diferența dintre glucoză și fructoză?
Ei bine, ambele sunt carbohidrați
cu aceeași compoziție chimică
de carbon, hidrogen și oxigen.
Dar au structuri foarte diferite
și se comportă diferit în corpul nostru.
Glucoza e cea mai bună sursă de energie
pentru aproape toate organismele de pe Pământ.
Poate fi metabolizată de aproape toate organele din corp.
Fructoza, pe de altă parte,
e metabolizată în ficat, în primul rând,
și când ficatul e supraîncărcat
cu dulcea, dulcea fructoză,
excesul e metabolizat în grăsime.
De fapt, fructele proaspete conțin fructoză,
dar apare în mod natural
și nu duce la supraîncărcare
deoarece fibrele din fructe încetinesc absorbția,
oferind ficatului timpul necesar
pentru a-și face treaba.
Zahărul e cel care face prăjiturile greu de mestecat
și bomboanele crocante.
Face chiar și coaja pâinii de un maro frumos și auriu.
E și un conservant bun;
nu se strică sau evaporă,
așa că mâncarea în care e adăugată e mai ușor
de depozitat și transportat pe distanțe mari
și sunt mai ieftine.
De aceea zahărul se ascunde pretutindeni.
De fapt, ar fi mai ușor să enumeri produsele
în care nu se ascunde zahăr,
lucruri precum: legumele, ouăle, carnea,
peștele, fructele, alunele de pădure, chiar și chiuveta de bucătărie.
Alegând apa în defavoarea băuturilor carbogazoase, sucurilor și băuturilor sport
e un mijloc excelent de a evita zahărul adăugat.
Sau cel puțin
încercați să fiți atenți la etichetele de pe produsele alimentare,
astfel încât puteți menține consumul de zahăr la un nivel sănătos.
Deoarece în acest joc de-a v-ați ascunselea,
de fiecare dată când nu găsești zahărul,
câștigi!